Arutelu:Snaiper

message: Snaiper ja täpsuslaskur ei ole üks ja sama asi. Võrdle: :w:Marksman ja :w:Sniper.--Kyng 25. veebruar 2012, kell 18:43 (EET)
replies: text: ÕS soovitab snaipri tähenduses kasutada pigem sõna täpsuslaskur. Ma ei tea, kuidas marksman eesti keeles on. 90.190.114.172 25. veebruar 2012, kell 18:52 (EET)
replies: text: : ÕS võib soovitada mida tahab, aga reaalselt mõistetakse sõjaväes snaipri ja täpsuslaskuri all kahte eri asja. Inglise keelses artiklis "marksman" (ka "sharpshooter") on kirjeldatud seda, mida üldiselt "täpsuslaskuri" all mõistetakse. ÕS on andnud soovituse ilmselt eesmärgiga, et kasutusel oleks eestikeelsem sõna, kuid ilmselt soovitaja ise ei taibanud, et tegu erinevate asjadega.--Kyng 25. veebruar 2012, kell 20:15 (EET)
replies: text: :: Teab, kas üldiselt osatakse neil kahel vahet teha. Aga kui nii, siis on täpsuslaskur kahetähenduslik. 90.190.114.172 25. veebruar 2012, kell 20:21 (EET)
replies: text: ::: Ega eksitavad artiklid ja ümbersuunamised vahe tegemise oskust ei paranda. Snaiprist rääkiva artikli pealkiri võiks olla ikka snaiper ja täpsuslaskurist rääkiv artikkel täpsuslaskur.--Kyng 25. veebruar 2012, kell 20:29 (EET)

text: Mis on siis nende mõistete erinevus? Inglise keelt ei saa eeskujuks võtta, sest sageli sõnade tähendused eesti ja inglise keeles ei kattu või ei kattu 100%. Vaja on leida eestikeelseid allikaid sõnade tähenduse täpsustamiseks. Valju 25. veebruar 2012, kell 21:38 (EET)
replies: text: : Täpsuslaskurid tegutsevad jalaväerühma koosseisus, nende väljaõpe ei ole nii põhjalik ja relv ei pruugi (kuigi võib) olla spetsiaalne snaiprirelv. Tihti kasutatakse mingit modifitseeritud versiooni tavaautomaadist (nt. eestis M14 põhjal ehitatud täpsusrelvad). Snaiprid tegutsevad oluliselt autonoomselmalt, tavaliselt paaridena, harvemini üksi või kolmekesi. Neid võidakse saata mitmeks päevaks üksinda kuskile positsioonile. Kasutavad spetsiaalseid snaiprirelvi, tavaliselt poltlukuga. Võivad kasutada suurekaliibrilist (12,7; 14,5; 20 mm) või erikaliibrilist laskemoona (Eestis nt: :w:Sako TRG laskemoon ~8,6 mm). Väljaõpe on põhjalikum, relvastus võimaldab ka kaugemale lasta (tavaliselt üle kilomeetri, rekordtabamus ligi 2,5 km). Ehk siis: snaiprid saadetakse eraldi mingit ülesannet täitma, täpsuslaskurid on tavaliste jalaväeüksuste juures ja toetavad seda üksust täpistulega. Erinevus on väljaõppes, relvastuses ja lahingülesannetes.--Kyng 26. veebruar 2012, kell 09:02 (EET)

text: Mis sõnade tähendusse puutub, siis vaidlustamiseks pole minu meelest põhjust. Täpsuslaskurit on kasutatud snaipri sünonüümina ning ta on sellisena ÕSis ja EKSSis fikseeritud. Lihtsalt see sõna võib tähistada ka teist mõistet, millest peaks tulema eraldi artikkel. Iseasi, mis selle teise artikli pealkiri peaks olema. Siin on marksman'i vasteks pakutud terminit laskur, mis küll jah on samuti mitmetähenduslik. Tuleks veel eestikeelseid autoriteetseid allikaid leida. 90.190.114.172 26. veebruar 2012, kell 09:44 (EET)
replies: text: : ÕS-i ja EKSS-i ei saa väga paljudel elualadel mitte kuidagimoodi autoriteetseteks teosteks pidada ja ega nende ülesanne ei olegi anda mingeid täpseid definitsioone nendest võib vaid aeg-ajalt aimu saada, kuidas võidakse midagi kasutada -- Ahsoous 26. veebruar 2012, kell 10:51 (EET)

message: Kuna pikk arutelu on põhjendatud, aitaks mumeelest selle tulemuslikule lõpetamisele kaasa kirjutise :Laskur tekitamine. suwa 26. veebruar 2012, kell 13:11 (EET)
replies: text: Laskuriks nimetatakse iga automaadiga relvastatud reakoosseisu liiget. Mõnikord ka kombineeritult, nt. laskur-sanitar. --Kyng 26. veebruar 2012, kell 13:46 (EET)
replies: text: : ok, sellest ma saan aru, kuid kui kaugele ajas tagasi peaks minema, kas :harkpüssi või :musketit kasutanud sõdur oli ka juba laskur?, või tekkis see mõiste hiljem, koos :vintpüssiga? suwa 27. veebruar 2012, kell 02:12 (EET)
replies: text: :: Laskur, täpsuslaskur ja snaiper on sõjalised ametikohad. Kuna nad tekkisid või kasutusele võeti ma ei tea, aga praegu see asi nii on.--Kyng 27. veebruar 2012, kell 07:26 (EET)
replies: text: ::: mhmh, :en:Rifleman – siin miskit on. suwa 27. veebruar 2012, kell 09:11 (EET)
thread_title:  #def täpsemaks